# 3. Ychwanegu Cynnwys

## Cynnwys Hanfodol

Cynnwys ddylai lenwi prif ran y dudalen ym mhob adran yn y System Rheoli Cynnwys, yn ogystal â chynnwys ychwanegol i gwblhau'r dudalen. Y cynnwys a ddefnyddir yn fwyaf aml ar gyfer prif ran y dudalen yw Cynnwys Cyffredinol, ond ceir defnyddio mathau arall o gynnwys. Dylai pob rhan hefyd gynnwys Bloc Cyswllt a Data Meta.

* **Cynnwys Cyffredinol** (Gweler [Taflen Wybodaeth 3.1.1](https://www.aber.ac.uk/cy/is/it-services/web/cms/info-sheets/)[) Lleolir prif destun y dudalen we yn y rhan hon. Mae'n hanfodol oni bai bod gennych chi ddarn arall o gynnwys yn lleoliad y prif destun ar y dudalen we.](https://www.aber.ac.uk/en/media/departmental/web/cms/InfoSheet3.1.1.pdf)
* **Bloc Cyswllt** (gweler [Taflen Wybodaeth 3.1.2](https://www.aber.ac.uk/cy/is/it-services/web/cms/info-sheets/)[) Lleolir y manylion cyswllt sy'n berthnasol i'r dudalen we yn y rhan hon. Ar y dudalen we, mae'r Bloc Cyswllt i'w weld ar waelod y dudalen.](https://www.aber.ac.uk/en/media/departmental/web/cms/InfoSheet3.1.2.pdf)
* **Data Meta** (gweler [Taflen Wybodaeth 3.1.3](https://www.aber.ac.uk/cy/is/it-services/web/cms/info-sheets/)) Mae'r rhan hon yn cynnwys gwybodaeth ynglŷn â'r dudalen we. [Defnyddir y wybodaeth hon gan chwilotwyr er mwyn creu mynegai priodol i dudalennau.](https://www.aber.ac.uk/en/media/departmental/web/cms/InfoSheet3.1.3.pdf)

## Cynnwys Arall

* **Dolenni Perthnasol** [(gweler [Taflen Wybodaeth 3.2](https://www.aber.ac.uk/cy/is/it-services/web/cms/info-sheets/)) Mae'r dolenni perthnasol i'w gweld o dan y ddewislen ar y chwith ar eich tudalen ac fe'u cynlluniwyd i ddefnyddwyr gael cyrraedd yn gyflym i dudalennau sy'n gysylltiedig â'r dudalen bresennol.](https://www.aber.ac.uk/en/media/departmental/web/cms/InfoSheet3.2.pdf)
* **Tabiau neu Acordionau** (gweler [Taflen Wybodaeth 13](https://www.aber.ac.uk/cy/is/it-services/web/cms/info-sheets/)) Defnyddir tudalennau sydd â Thabiau ac Acordionau fel bod amryfal ddarnau o wybodaeth ar gael ar un dudalen. Maent yn galluogi defnyddwyr i symud rhwng y tabiau (neu'r acordionau) heb symud oddi ar y brif dudalen.
* **Cynnwys sy'n Ehangu** (gweler [Taflen Wybodaeth 14](https://www.aber.ac.uk/cy/is/it-services/web/cms/info-sheets/)) Gellir defnyddio Cynnwys sy'n Ehangu er mwyn i rywfaint o gynnwys ar dudalen fod wedi ei guddio, ac ymddangos wrth i ddefnyddwyr glicio ar ddolen. [Gall hyn fod yn ddefnyddiol er mwyn helpu defnyddwyr i edrych drwy'r wybodaeth ac ar gyfer tudalennau megis y Cwestiynau Cyffredin.](https://www.aber.ac.uk/en/media/departmental/web/cms/InfoSheet14.0.pdf)
* **Dewislenni Delwedd** (gweler [Taflen Wybodaeth 15](https://www.aber.ac.uk/cy/is/it-services/web/cms/info-sheets/)) Gellir defnyddio Dewislenni Delwedd i ddangos amryw ddolenni ar ffurf graffigol. [Gall y defnyddwyr glicio ar y delweddau neu'r testun er mwyn mynd i'r dudalen yn y ddolen.](https://www.aber.ac.uk/en/media/departmental/web/cms/InfoSheet15.0.pdf)
* **Fideo** (gweler [Taflen Wybodaeth 17](https://www.aber.ac.uk/cy/is/it-services/web/cms/info-sheets/)) Gellir defnyddio fideos i ychwanegu gwybodaeth ac elfen ychwanegol ddiddorol i dudalen. [Gallwch greu dolen i fideo sydd ar-lein yn barod, ond mae'n well i chi fewnosod y fideo yn eich tudalen. Golyga hyn fod modd i'r defnyddiwr weld y fideo a'i gwylio heb adael eich tudalen.](https://www.aber.ac.uk/en/media/departmental/web/cms/InfoSheet17.0.pdf)
* **Cyflwyniad i'r Dudalen** [(gweler [Taflen Wybodaeth 29](https://www.aber.ac.uk/cy/is/it-services/web/cms/info-sheets/)) Mae'n bosib ychwanegu delwedd fawr (neu fideo) ar frig eich tudalen, gyda phennawd a thestun rhagarweiniol oddi tanodd.](https://www.aber.ac.uk/cy/media/departmental/web/cms/InfoSheet29.0.pdf)


## Ailddefnyddio Cynnwys - gweler [Taflen Wybodaeth 3.3](https://www.aber.ac.uk/cy/is/it-services/web/cms/info-sheets/)

Mae'n bosib ailddefnyddio cynnwys sy'n bod eisoes drwy ei ddrychweddu neu wneud copi dyblyg o un adran i'r llall. Gweler Taflen Wybodaeth 3.3 i gael mwy o wybodaeth.

## Terfyn Amser

Wrth olygu cynnwys, dylech fod yn ymwybodol o derfyn amser y system. Os byddwch yn gadael eich ffenestr olygu heb ei defnyddio am gyfnod penodol o amser, bydd ‘*timeout*’ yn digwydd a gallech golli ei gwaith. Os oes arnoch angen gadael eich gwaith heb ei orffen, cofiwch glicio ar *Add* neu *Upda­te* er mwyn cadw’r hyn yr ydych chi wedi ei wneud hyd at y pwynt hwnnw.

Os ydych chi'n dal ar eich cyfrifiadur pan fo'r amser yn dod i ben, fe welwch naidlen:



Cliciwch *OK* er mwyn cadw'r cynnwys ar agor er mwyn ei olygu. Cliciwch ar *Cancel* os ydych chi wedi gorffen ac nad ydych wedi gwneud unrhyw newidiadau sydd angen eu cadw.